
OLAINES NOVADA PAŠVALDĪBAS DOME 
Zemgales iela 33, Olaine, Olaines novads, LV-2114, tālrunis 20178620, 22318183
E-pasts: pasts@olaine.lv, www.olaine.lv

DOMES SĒDES PROTOKOLA PIELIKUMS

Olainē
2026.gada 26.augustā   
      






Nr.8
8.p.
Par starpgabala “Stūnīši 423A” (Stūnīšos) atsavināšanu, pirkuma maksas apstiprināšanu un pirkuma līguma noslēgšanu ar pierobežnieku

Tiek dots vārds: Andrim Bergam
Olaines novada pašvaldībā 2026.gada 10.aprīlī saņemts D S, personas kods_, deklarētā dzīvesvieta_, iesniegums (reģ. Nr. ONP/1.8./26/2582-SD), kurā iesniedzēja lūdz atsavināt nekustamo īpašumu – zemesgabalu ar kadastra apzīmējumu 80800010845, kas atrodas dārzkopības sabiedrībā “Stūnīši”.

Ar Olaines novada pašvaldības domes 2026.gada 29.aprīļa sēdes lēmumu “Par starpgabala “Stūnīši 423A” (Stūnīšos) atsavināšanu, pirkuma maksas apstiprināšanu un pirkuma līguma noslēgšanu ar pierobežnieku” (4.prot., 9.2.p.) nolemts D S atsavināt starpgabalu “Stūnīši 423A”, kadastra apzīmējums 80800010845, 0,1445 ha platībā, adrese: “Stūnīši 423A”, Stūnīši, Olaines pagasts, Olaines novads, apstiprināta pārdošanas cena                      17 460,00 EUR (septiņpadsmit tūkstoši četri simti sešdesmit euro 00 centi).

Olaines novada pašvaldībā 2026.gada 3.jūnijā saņemts D S, personas kods_, iesniegums (reģ. Nr. ONP/1.8./26/3934-SD), kurā iesniedzēja lūdz noteikt starpgabala “Stūnīši 423A”, kadastra apzīmējums 80800010845, pirkuma maksas samaksu pa daļām uz 12 (divpadsmit) mēnešiem, veicot pirmo iemaksu 10 procentu apmērā no pirkuma cenas. 

Ar Olaines novada pašvaldības domes 2026.gada 17.jūnija sēdes lēmumu “Par 2026.gada 29.aprīļa domes lēmuma “Par starpgabala “Stūnīši 423A” (Stūnīšos) atsavināšanu, pirkuma maksas apstiprināšanu un pirkuma līguma noslēgšanu ar pierobežnieku” (4.prot., 9.2.p.) grozīšanu” (6.prot., 13.p.) nolemts grozīt minētā lēmuma 3. un 4.punktu, nosakot D S tiesības iegādāties nekustamo īpašumu ar atlikto maksājumu uz 12 (divpadsmit) mēnešiem, veicot pirmo iemaksu 10 procentu apmērā no pirkuma cenas un noslēdzot līgumu līdz 2026.gada 29.jūnijam.

Ņemot vērā, ka līdz 2026.gada 29.jūnijam netika noslēgts pirkuma līgums, saskaņā ar Olaines novada pašvaldības domes 2026.gada 17.jūnija sēdes lēmuma “Par 2026.gada 29.aprīļa domes lēmuma “Par starpgabala “Stūnīši 423A” (Stūnīšos) atsavināšanu, pirkuma maksas apstiprināšanu un pirkuma līguma noslēgšanu ar pierobežnieku” (4.prot., 9.2.p.) grozīšanu” (6.prot., 13.p.) 6.punktu minētais lēmums zaudēja spēku, par ko D S tika informēta ar Olaines novada pašvaldības 2026.gada 30.jūnija vēstuli Nr. ONP/1.8./26/5372-ND.
Pēc minētā lēmuma spēka zaudēšanas Olaines novada pašvaldībā 2026.gada 24.jūlijā saņemts D S iesniegums (reģ. Nr. ONP/1.8./26/5055-SD), kurā iesniedzēja lūdz atkārtoti lemt par starpgabala “Stūnīši 423A”, kadastra apzīmējums 80800010845, atsavināšanu, pagarinot pirkuma maksas samaksas termiņu līdz pieciem gadiem, norādot, ka pirmā iemaksa                   1746,00 euro apmērā veikta 2026.gada 18.jūnijā.

Izvērtējot saņemto iesniegumu, pašvaldības rīcībā esošo informāciju un ar lietu saistītos apstākļus, konstatēts: 

Ar Olaines novada pašvaldības domes 2025.gada 30.aprīļa sēdes lēmumu “Par zemes vienības daļas atdalīšanu no nekustamā īpašuma Stūnīši d/s koplietošanas zeme (Stūnīšos) tās pievienošanu nekustamajam īpašumam Stūnīši Nr. 423” nolemts atdalīt no nekustamā īpašuma Stūnīši d/s koplietošanas zeme (kadastra Nr.8080 001 0443) zemes vienības ar kadastra apzīmējumu 8080 001 0443 zemes daļu aptuveni 0,1460 ha (atbilstoši pielikumam), izveidojot jaunu patstāvīgu nekustamo īpašumu (kadastra objektu), piešķirt adresi –             “Stūnīši 423A”, Stūnīši, Olaines pag., Olaines nov., LV-2167, un noteikt nekustamā īpašuma lietošanas mērķi - individuālo dzīvojamo māju apbūve (NĪLM kods 0601), nosakot, ka nekustamais īpašums tiks atsavināts, ievērojot Publiskas personas atsavināšanas likuma 4.panta ceturtās daļas 3.punktu un 37.panta pirmās daļas 4.punktu pierobežniekam, nekustamā īpašuma Stūnīši Nr.423 ar kadastra Nr. 8080 001 0381 īpašniekam uz atsavināšanas ierosinājuma pamata.

Nekustamā īpašuma – starpgabala “Stūnīši 423A”, Stūnīšos, Olaines pagastā, Olaines novadā, kadastra apzīmējums 80800010845, 0.1445 ha platībā, kas atrodas dārzkopības sabiedrībā “Stūnīšos” īpašuma tiesības ierakstītas Rīgas rajona tiesas Olaines pagasta zemesgrāmatas nodalījumā Nr. 100000954855, kadastra numurs: 80800010847, adrese/atrašanās vieta: “Stūnīši 423A”, Stūnīši, Olaines pag., Olaines nov., īpašnieks: Olaines novada pašvaldība, reģistrācijas numurs 90000024332. Žurnāls Nr. 300008545120, lēmums 07.04.2026.

Ar Olaines novada domes 2022.gada 27.aprīļa saistošajiem noteikumiem Nr. SN5/2022 “Olaines novada teritorijas plānojuma teritorijas izmantošanas un apbūves noteikumi un grafiskā daļa” noteikta Savrupmāju apbūves teritorijas (DzS1), kas ir funkcionālā zona dārzkopības sabiedrību teritorijās, kur galvenā izmantošana ir savrupmāju un vasarnīcu apbūve, kam saskaņā ar 2006.gada 20.jūnija Ministru kabineta noteikumiem Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” nekustamā īpašuma lietošanas mērķis noteikts, kods 0601 – „Individuālo dzīvojamo māju apbūve”. 

Latvijas Īpašumu Vērtētāju asociācijas sertificēts vērtētājs J R (kompetences sertifikāts Nr.60) 2026.gada 31.martā sagatavoja atskaiti “Atskaite par neapbūvētas zemes vienības “Stūnīši 423A” (kad.apz.8080-001-0845; 1445 m2) Olaines novada, Olaines pagasta-Stūnīšos, iespējamās vērtības noteikšanu”. Iespējamā tirgus vērtība zemes vienības atsavināšanai varētu būt EUR 8600.00 (astoņi tūkstoši seši simti euro 00 centi).

Saskaņā ar:

 Publiskas personas mantas atsavināšanas likuma:

1.panta:

 6.punktu, nosacītā cena – nekustamā īpašuma vērtība, kas noteikta atbilstoši Standartizācijas likumā paredzētajā kārtībā apstiprinātajiem īpašuma vērtēšanas standartiem, vai kustamās mantas vērtība, kas noteikta atbilstoši Standartizācijas likumā paredzētajā kārtībā apstiprinātajiem īpašuma vērtēšanas standartiem, kā arī ņemot vērā tās atlikušo bilances vērtību pēc grāmatvedības uzskaites datiem;

11.punkta b)punktu, zemes starpgabals – publiskai personai piederošs zemesgabals, kura platība – lauku apvidos ir mazāka par pašvaldības saistošajos noteikumos paredzēto minimālo zemesgabala platību vai kura konfigurācija nepieļauj attiecīgā zemesgabala izmantošanu atbilstoši apstiprinātajam teritorijas plānojumam, vai kuram nav iespējams nodrošināt pieslēgumu koplietošanas ielai (ceļam);

4.panta:

 pirmo daļu, Valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai;

ceturtās daļas 3.punktu, zemesgrāmatā ierakstītas ēkas (būves) īpašnieks vai visi kopīpašnieki, ja viņi vēlas nopirkt zemesgabalu, uz kura atrodas ēka (būve), vai zemesgabalu, uz kura atrodas ēka (būve), un zemes starpgabalu, kas piegul šai zemei;

5.panta:

 pirmo daļu, atļauju atsavināt valsts nekustamo īpašumu dod Ministru kabinets, bet atvasinātu publisku personu nekustamo īpašumu – attiecīgās atvasinātās publiskās personas lēmējinstitūcija; 

8.panta:

otro daļu, atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā;

trešo daļu, nekustamā īpašuma novērtēšanas komisijas sastāvu un mantas nosacīto cenu apstiprina institūcija (amatpersona), kura saskaņā ar šā panta pirmo un otro daļu organizē nekustamā īpašuma novērtēšanu;

37.panta:

 pirmās daļas 4.punktu, pārdot valsts vai pašvaldības mantu par brīvu cenu var, ja nekustamo īpašumu iegūst šā likuma 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu (8.pants);

septīto daļu, ja persona, kurai ir pirmpirkuma tiesības, nenoslēdz pirkuma līgumu, Ministru kabinets vai atvasinātas publiskas personas lēmējinstitūcija var atcelt lēmumu par nodošanu atsavināšanai vai lemj par atsavināšanas veida maiņu;

41.panta pirmo daļu, nekustamā īpašuma pirkuma vai maiņas līgumu valsts vārdā paraksta finanšu ministrs vai viņa pilnvarota persona, atvasinātas publiskas personas vārdā – attiecīgās atvasinātās publiskās personas lēmējinstitūcijas vadītājs vai viņa pilnvarota persona, bet kustamās mantas pirkuma vai maiņas līgumu – publiskas personas vai tās iestādes, kuras valdījumā vai turējumā manta atrodas, vadītājs vai viņa pilnvarota persona vai kapitālsabiedrības, kuras valdījumā vai turējumā manta atrodas, pārvaldes institūcijas vadītājs vai viņa pilnvarota persona.

44.panta:

pirmo daļu, publiskas personas zemi var iegūt īpašumā personas, kuras saskaņā ar likumu var būt zemes īpašuma tiesību subjekti; 

otro daļu, šā panta pirmajā daļā minētais ierobežojums piemērojams arī gadījumos, kad tiek atsavināta apbūvēta zeme;

likuma „Civillikums. TREŠĀ DAĻA. Lietu tiesības”:

 927.pantu, īpašums ir pilnīgas varas tiesība par lietu, t. i. tiesība valdīt un lietot to, iegūt no tās visus iespējamos labumus, ar to rīkoties un noteiktā kārtā atprasīt to atpakaļ no katras trešās personas ar īpašuma prasību;

1036.pantu, īpašums dod īpašniekam vienam pašam pilnīgas varas tiesību par lietu, ciktāl šī tiesība nav pakļauta sevišķi noteiktiem aprobežojumiem.

likuma „Civillikums. CETURTĀ DAĻA. Saistību tiesības”

2069.pantu, pārdevējs var paturēt sev īpašuma tiesību uz pārdoto lietu vai nu tā, ka šī tiesība viņam paliek līdz tam laikam, kamēr nav galīgi samaksāta pirkuma maksa, vai arī tā, ka īpašuma tiesība pāriet atpakaļ uz viņu, ja pircējs nesamaksā. Ja rodas šaubas par līdzēju nodomu, tad pieņemams par nolīgtu, ka īpašuma tiesība paliek pārdevējam, kamēr nav galīgi samaksāta pirkuma maksa.

2070.pantu, ja nolīgta tiesība maksāt pirkuma cenu pa daļām un pircējs palaiž divus maksājumu termiņus, pie kam pārdevējs nevēlas aprobežoties ar nokavēto maksājumu piedzīšanu, vai ja pircējs atsavina pirkto mantu, vai to nozaudē, vai tā sabojā, ka tās vērtība vairs nesedz nenokārtotos maksājumus, tad pārdevējs var prasīt līguma atcelšanu un pārdotās mantas atdošanu līdz ar atlīdzību par lietošanu starplaikā no mantas nodošanas pircējam līdz atdošanai pārdevējam un par pēdējam nodarītiem zaudējumiem. Summā, kas pārdevējam uz šā pamata pienākas no pircēja, ieskaitāmi visi pircēja izdarītie maksājumi, un ja tie pārsniedz šo summu, tad atlikums atmaksājams pircējam. Šiem noteikumiem pretēji nolīgumi nav spēkā.

Olaines novada pašvaldības dome ņem vērā, ka:

1) jautājums par starpgabala “Stūnīši 423A”, kadastra apzīmējums 80800010845, atsavināšanu D S jau vairākkārt ir izskatīts Olaines novada pašvaldības domē. Ar 2026.gada 29.aprīļa sēdes lēmumu tika nolemts starpgabalu atsavināt D S, savukārt ar 2026.gada 17.jūnija domes lēmumu minētais lēmums tika grozīts, paredzot pirkuma maksas samaksu pa daļām. Tā kā noteiktajā termiņā netika izpildīti lēmumā paredzētie nosacījumi, 2026.gada 29.aprīļa sēdes lēmums ar 2026.gada 17.jūnija grozījumiem zaudēja spēku;
2) atkārtoti izskatot jautājumu, jāņem vērā iesniedzējas faktiski veiktā pirmā iemaksa             1 746,00 EUR apmērā un iesniegumā norādītie apstākļi;
3) Pašvaldībai, rīkojoties ar tai piederošu nekustamo īpašumu un publiskas personas mantu, ir jānodrošina pašvaldības mantisko interešu aizsardzība un jānovērš risks, ka pirkuma maksas samaksa netiek veikta pilnā apmērā. Tādēļ, pieļaujot pirkuma maksas samaksu pa daļām, nepieciešams noteikt skaidru un izpildāmu maksājumu kārtību, paredzēt atlīdzību par atlikto maksājumu, kā arī pirkuma līgumā saglabāt pašvaldības īpašuma tiesību uz nekustamo īpašumu līdz pilnīgai pirkuma maksas samaksai.

Olaines novada pašvaldības dome secina, ka: 

1) zemesgabals ar kadastra apzīmējumu 80800010845, adrese: “Stūnīši 423A”, Stūnīši, Olaines pagasts, Olaines novads, LV-2167, kas atrodas dārzkopības sabiedrībā “Stūnīšos”, nav nepieciešams pašvaldībai tās funkciju nodrošināšanai un uz atsavināmo zemesgabalu  neattiecas likuma „Par zemes privatizāciju lauku apvidos” 29.panta noteiktie ierobežojumi;

2)  zemesgabalam ar kadastra apzīmējumu 80800010845, adrese: “Stūnīši 423A”, Stūnīši, Olaines pagasts, Olaines novads, LV-2167, kas atrodas dārzkopības sabiedrībā “Stūnīšos” (kadastra numurs 80800010847), nav iespējams nodrošināt pieslēgumu koplietošanas ielai (ceļam), līdz ar to zemesgabals tiek definēts kā starpgabals (Pamats - Publiskas personas mantas atsavināšanas likuma 1.panta 11.punkta b)apakšpunkts);

3) zemesgabalam ar kadastra apzīmējumu 80800010845, adrese: “Stūnīši 423A”, Stūnīši, Olaines pagasts, Olaines novads, LV-2167, kas atrodas dārzkopības sabiedrībā “Stūnīšos” (kadastra numurs 80800010847) saskaņā ar Olaines novada domes 2018.gada 24.oktobra sēdes lēmuma “Par nekustamā īpašuma atsavināšanas cenas noteikšanas kārtību” 1.3., 3.2.3. un 3.2.5.apakšpunktu apstiprināma pārdošanas cena EUR 17 460,00 EUR (septiņpadsmit tūkstoši četri simti sešdesmit euro 00 centi).

Ievērojot iepriekš minēto, Finanšu komitejas 2026.gada 19.augusta sēdes protokolu Nr.8 un, pamatojoties uz Pašvaldību likuma 10.panta pirmās daļas 21.punktu, Publiskas personas mantas atsavināšanas likuma 1.panta  6. un 11.punktu, 4.panta pirmo daļu, 5.panta pirmo daļu,  41 daļu un piekto daļu, 8.panta otro daļu, 37.panta pirmās daļas 4.punktu un septīto daļu, 41.panta pirmo daļu, 44.panta pirmo un otro daļu, likuma „Par zemes privatizāciju lauku apvidos” 29.pantu, likuma „Civillikums. TREŠĀ DAĻA. Lietu tiesības” 927.pantu un 1036.pantu, likuma „Civillikums. CETURTĀ DAĻA. Saistību tiesības” 2069.pantu un 2070.pantu, Administratīvā procesa likuma 65.panta trešo daļu, 70.panta pirmo daļu un 79.panta pirmo daļu, Ministru kabineta  2011.gada 1.februāra noteikumiem Nr.109 „Kārtība, kādā atsavināma publiskas personas manta”, atklāti balsojot ar 14 balsīm par – A.Bergs, L.Gulbe, M.Ribickis, I.Brence, D.Ivanovs, A.Vurčs, J.Kudiņš, T.Ritums, L.Šmite, I.Čukure, A.Geržatovičs, A.Lukaševics, J.Precinieks, J.Kuzmins, pret nav, atturas nav, dome nolemj:

1. Atsavināt starpgabalu ar kadastra apzīmējumu 80800010845, 0,1445 ha platībā, adrese: “Stūnīši 423A”, Stūnīši, Olaines pagasts, Olaines novads, LV-2167, kas atrodas dārzkopības sabiedrībā “Stūnīšos” (kadastra numurs 80800010847), pierobežniekam – D S, personas kods_.

2. Noteikt, ka pirkuma cena par lēmuma 1.punktā minēto nekustamo īpašumu ir                             17 460,00 EUR (septiņpadsmit tūkstoši četri simti sešdesmit euro 00 centi), tajā ieskaitot D S 2026.gada 18.jūnijā veikto pirmo iemaksu 1 746,00 EUR (viens tūkstotis septiņi simti četrdesmit seši euro 00 centi) apmērā, un noteikt pirkuma līguma noslēgšanas termiņu līdz 2026.gada 26.septembrim.
3. Noteikt, ka atlikusī pirkuma maksas daļa 15 714,00 EUR (piecpadsmit tūkstoši septiņi simti četrpadsmit euro 00 centi) apmērā samaksājama 60 (sešdesmit) mēnešu laikā, nosakot, ka ar pirkuma līguma noslēgšanu 2026.gada 26.septembrī veicams pirmais maksājums 261,90 EUR (divi simti sešdesmit viens euro 90 centi) apmērā, bet turpmākie maksājumi veicami reizi mēnesī saskaņā ar pirkuma līgumā noteikto maksājumu grafiku, papildus maksājot 6 (sešus) procentus gadā no nesamaksātās pirkuma maksas daļas.

4. Uzdot Īpašuma un juridiskajai nodaļai sagatavot pirkuma līgumu par lēmuma 1.punktā noteiktā nekustamā īpašuma atsavināšanu, paredzot pirkuma līgumā, ka:

4.1. īpašuma tiesība uz nekustamo īpašumu līdz pilnīgai pirkuma maksas samaksai paliek Olaines novada pašvaldībai saskaņā ar Civillikuma 2069.pantu;

4.2. gadījumā, ja pircēja nokavē divus maksājumu termiņus, pašvaldībai ir tiesības vienpusēji atkāpties no pirkuma līguma un pārdotā nekustamā īpašuma atdošanu, kā arī pieprasīt zaudējumu un lietošanas atlīdzību saskaņā ar Civillikuma 2070.pantu.

5. Pilnvarot domes priekšsēdētāju vai priekšsēdētāja pirmo vietnieci parakstīt pirkuma līgumu ar D S.

6. Noteikt, ka, ja līdz 2026.gada 26.septembrim netiek noslēgts pirkuma līgums, šis lēmums zaudē spēku.

7. Lēmumu var pārsūdzēt Administratīvajā rajona tiesā Rīgas tiesu namā Baldones                 ielā 1A, Rīgā, LV-1007, viena mēneša laikā no šī lēmuma spēkā stāšanās dienas.

Lēmuma pilns teksts nav publiski pieejams, jo satur ierobežotas pieejamības informāciju par fizisko personu, kas aizsargāta saskaņā ar Eiropas Parlamenta un Padomes regulas Nr.2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula). 

Saskaņā ar Informācijas atklātības likuma 5.panta otrās daļas 4.punktu, lēmumā norādītie personas dati uzskatāmi par ierobežotas pieejamības informāciju.
Sēdes vadītājs








A.Bergs

